User:Akchup/sandbox

== تعارفِ امیرِ اہلِسنّت مُدَّظِلُّہُ الْعَالِی ==   شیخ طریقت، اَمیراَہلسنّت ،بانئ دعوتِ اسلامی، حضرت علامہ مولانا ابو بلال محمد الیاس عطار قادِری رَضَوی دامت برکاتہم العالیہ کی ولادت مبارکہ ۲۶ رَمَضانُ المبارَک  ۱۳۶۹؁ھ بمطابق  ۱۹۵۰؁ء میں پاکستان کے مشہور شہر باب المدینہ کراچی میں ہوئی۔ والدِ محترم

امیرِ اَہلسنّت دامت برکاتہم العالیہ کے والدِبُزُرگوارحاجی عبدالرَحمن قادِری علیہ رحمۃ اللہ الھادی باشرع اور پرہیز گارآدمی تھے ۔ اکثر نگاہیں نیچی رکھ کر چلا کرتے تھے ، انہیں بہت سی احادیث زبانی یاد تھیں۔ دنیاوی مال ودولت جمع کرنے کا لالچ نہیں تھا۔آپ علیہ رحمۃ اللہ الھادی سلسلۂ عالیہ قادِریہ میں بیعت تھے۔

قصیدۂ غوثیہ کی برکت:

1979؁ میں جب شَیخِ طریقت امیرِاَہلسنّت دامت برکاتہم العالیہ کولمبو تشریف لے گئے تو وہاں کے لوگوں کو والدصاحب سے بَہُت متأثر پایاکیونکہ انہوں نے وہاں کی عالیشان حَنَفی میمن مسجد کے انتظامات سنبھالے تھے اور اس مسجد کی کافی خدمت بھی کی تھی۔کولمبو میں قیام کے دوران امیرِ اَہلسنّت دامت برکاتہم العالیہ کے خالو نے دورانِ گفتگو آپ کو بتایا کہ  میں نے خود اپنی آنکھوں سے دیکھا ہے کہ جب کبھی چار پائی پر بیٹھ کر آپ کے والد صاحب رحمۃ اللہ تعالیٰ علیہ قصیدئہ غوثیہ پڑھتے تو ان کی چار پائی زمین سے بلند ہو جاتی تھی۔(سبحان اللہ عزوجل)

سفرِ حج کے دوران انتقال: امیرِ اَہلسنّت دامت برکاتہم العالیہ عالَمِ شِیْر خوارگی ہی میں تھے کہ آپ کے والد ِ محترم ۱۳۷۰؁ھ میں سفرِ حج پر روانہ ہوئے ۔ایامِ حج میں منٰی میں سخت لُو چلی جس کی وجہ سے کئی حجاج کرام فوت ہوگئے،ان میں حاجی عبدالرحمن علیہ رحمۃ المنّان بھی شامل تھے جو مختصر علالت کے بعد ۱۴ذوالْحِجَّۃ الحرام  ۱۳۷۰؁ھ کو اس دنیا سے رخصت ہوگئے ۔ اِنَّا لِلّٰہِ واِنّا اِلَیْہِ رَاجِعُوْن

الحمدللہ عزوجل!حاجی عبدالرحمن علیہ رحمۃ المنان کس قدر خوش نصیب تھے کہ وہ سفرِ حج کے دوران اس دنیا سے رخصت ہوئے ۔سفرِحج کے دوران انتقال کرجانے والے کے بارے میں رحمتِ کونین صلی اللہ تعالیٰ علیہ واٰلہ وسلم نے فرمایا:جو حج کیلئے نکلا اور مرگیا قیامت تک اس کیلئے حج کا ثواب لکھاجائے گا اور جو عمرہ کیلئے نکلا اور مرگیا اس کیلئے قیامت تک عمرے کا ثواب لکھاجائیگا اور جو جہاد میں گیا اور مرگیا اس کیلئے قیامت تک غازی کا ثواب لکھاجائیگا۔ (المعجم الاوسط،الحديث ۵۳۲۱،ج۴ص۹۳،دار الفکر بيروت)

ایک اور مقام پر ارشاد فرمایا ، جو اس راہ میں حج یا عمر ہ کیلئے نکلا اور مرگیا اس کی پیشی نہیں ہوگی ،نہ حساب ہوگا اس سے کہاجائے گا توجنت میں داخل ہو۔

(مسند ابی يعلیٰ الموصلی ،مسند عائشہ،الحديث ۴۵۸۹،ج۴،ص۱۵۲،دار الکتب العلميۃ بیروت)

طیبہ میں مر کے ٹھنڈے چلے جاؤ آنکھیں بند سیدھی سڑک یہ شہر شفاعت نگر کی ہے

ایمان افروز خواب:

امیرِ اہلسنّت دامت برکاتہم العالیہ کی بڑی ہمشیرہ کا بیان ہے کہ اباجا ن علیہ رحمۃ المنان

کے وِصال کے بعد میں نے ایک مرتبہ یہ ایمان افروز خواب دیکھا کہ ''اباجان علیہ رحمۃ المنان ایک انتہائی نورانی چہرے والے بزرگ کیساتھ تشریف لائے ،میرا ہاتھ پکڑ کر کہنے لگے ،بیٹی! تم ان کو پہچانتی ہو؟ یہ ہمارے مدنی آقامیٹھے میٹھے مصطفی صلی اللہ تعالیٰ علیہ واٰلہ وسلم ہیں ، پھر شہنشاہ رسالت صلی اللہ تعالیٰ علیہ واٰلہ وسلم نے مجھ پر بہت شفقت کرتے ہوئے فرمایا کہ تم بہت نصیب دار ہو۔

سنا ہے آپ ہر عاشق کے گھر تشریف لاتے ہیں میرے گھر میں بھی ہوجائے چراغاں یارسول اللہ صلی اللہ تعالیٰ علیہ وسلم

ننھاسا دل بھرآیا:

امیراَہلِسنت دامت برکاتہم العالیہ نے ایک مرتبہ کچھ اس طرح سے بتایاکہمیرے بچپن کے دنوں میں ایک بار گھر کے برآمدے کی طرف جاتے ہوئے اچانک میرے دل میں یہ خيال آیا کہ سبھی بچے کسی نہ کسی کی طرف باپا، باپا کہہ کربڑھتے ہیں اور اس سے لپٹ جاتے ہیں پھر ان کے باپا انہیں گود میں اٹھا کر پیار کرتے ہیں، انہیں شیرینی دلاتے ہیں اور کبھی کبھی کھلونے بھی دلاتے ہیں۔۔۔۔۔۔ کاش ! ہمارے گھر ميں بھی باپا ہوتے ، میں بھی ان سے لپٹتااوروہ مجھے پیار کرتے ۔'' اس بے تاب آرزو کی وجہ سے میرا ننھاسا دل بھرآیا اورجگر صدمے سے چُور چُور ہوگیااور میں نے بلک بلک کر رونا شروع کردیا۔ میرے رونے کی آواز سن کر میری بڑی ہمشیرہ جلدی سے وہاں آئیں اور اپنے ننھے یتیم بھائی کو گود میں ليکر بہلانے لگیں۔

بڑے بھائی کا انتقالِ پُرملال

والد ِمحترم کے انتقال کے بعد محترم عبدالغنی صاحب جو امیرِ اہلسنّت دامت برکاتہم العالیہ کے ایک ہی بھائی تھے اور عمر میں آپ سے بڑے تھے،وہ بھی ٹرین کے حادثہ میں انتقال فرماگئے۔